Evaporat
Evaporat ili evaporit je hemijska sedimentna stena i pripada grupi soli. Koristi se za eksploataciju raznih vrsta soli (kuhinjske, gipsa).

Minerali koji izgrađuju evaporat su:
 halit,
 gips,
 anhidrit.

Struktura evaporata je kristalasta, dok je njegova tekstura slojevita. Takođe, može se javiti i u vidu izduženih sočiva.

Nastaje taloženjem minerala iz zasićenog rastvora. Taj proces se vrši u zatvorenim basenima i lagunama. Prilikom toga, voda iz zasićenog rastvora isparava, nakon čega zaostaje čvrsta supstanca. Njenim vezivanjem nastaje ova stena.

Povezano 
 Spisak stena

Literatura 

 Đorđević V., Đorđević P., Milovanović D. 1991. Osnovi petrologije. Beograd: Nauka

Sedimentne stijene